Document ID: 31993R0879

KOMISSION ASETUS (ETY) N:o 879/93,
annettu 13 päivänä huhtikuuta 1993,
Bosnia-Hertsegovinan, Kroatian ja Slovenian tasavaltojen ja entisen Jugoslavian tasavallan Makedonian alueen alkuperätuotteiden tuonnissa yhteisöön sovellettavasta menettelystä annetun neuvoston asetuksen (ETY) N:o 3953/92 liitteessä E tarkoitettuihin yhdistetyn nimikkeistön alanimikkeisiin luokittelun edellytyksistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 697/93(2), ja erityisesti sen 11 artiklan,
sekä katsoo, että
komission asetuksessa (ETY) N:o 1368/88(3), sellaisena kuin se on muutettuna asetuksella (ETY) N:o 3886/88(4), määritetään Euroopan talousyhteisön ja Jugoslavian välisen sopimuksen liitteessä C tarkoitettuihin yhdistetyn nimikkeistön koodeihin luokittelun edellytykset tiettyjen elävien kesyjen nautaeläinten ja tiettyjen nautaeläinten lihojen osalta,
neuvosto on 21 päivänä joulukuuta 1992 annetussa asetuksessa (ETY) N:o 3953/92(5) myöntänyt Bosnia-Hertsegovinan, Kroatian ja Slovenian tasavalloille ja entisen Jugoslavian tasavallan Makedonian alueelle oikeuden soveltaa yhteisön ja entisen Jugoslavian sosialistisen liittotasavallan välisen yhteistyösopimuksen kauppasäännöksiä vastaavia säännöksiä,
asetuksen (ETY) N:o 3953/92 liitteen E jäljempänä mainituissa alanimikkeissä tarkoitetaan seuraavia nautaeläintuotteita:
1) elävät kotieläinlajeihin kuuluvat eläimet, muut kuin puhdasrotuiset siitoseläimet, joilla ei ole vielä yhtään pysyvää hammasta ja joiden paino on hiehojen osalta (naaraspuoliset nautaeläimet, jotka eivät ole koskaan poikineet) vähintään 320 kilogrammaa ja enintään 470 kilogrammaa (ex 0102 90 51 ja ex 0102 90 59) ja urospuolisten eläinten osalta vähintään 350 kilogrammaa ja enintään 500 kilogrammaa (ex 0102 90 71 ja ex 0102 90 79),
2) tuoreet tai jäähdytetyt ruhot, joiden paino on vähintään 180 kilogrammaa ja enintään 300 kilogrammaa (ex 0201 10 00), tuoreet tai jäähdytetyt puoliruhot (ex 0201 10 00) ja saman ruhon neljännekset (ex 0201 20 20), joiden paino on vähintään 90 kilogrammaa ja enintään 150 kilogrammaa, joiden rustojen luutumisaste on vähäinen (erityisesti häpyluun ja nikamien liitoksissa) ja joiden liha on väriltään vaalean ruusunpunaista ja rasva erittäin hienorakenteista ja väriltään valkoista tai vaalean keltaista,
3) tuoreet tai jäähdytetyt erotetut etuneljännekset, joiden paino on vähintään 45 kilogrammaa ja enintään 75 kilogrammaa, joiden rustojen luutumisaste on vähäinen (erityisesti nikamien liitoksissa) ja joiden liha on väriltään vaalean ruusunpunaista ja rasva erittäin hienorakenteista ja väriltään valkoista tai vaalean keltaista (ex 0201 20 30),
4) tuoreet tai jäähdytetyt erotetut takaneljännekset, joiden paino on vähintään 45 kilogrammaa ja enintään 75 kilogrammaa, - palojen osalta, joita kutsutaan nimellä "pistola" tämän painon on oltava vähintään 38 kilogrammaa ja enintään 68 kilogrammaa - joiden rustojen luutumisaste on vähäinen (erityisesti nikamien liitoksissa) ja joiden liha on väriltään vaalean ruusunpunaista ja rasva erittäin hienorakenteista ja väriltään valkoista tai vaalean keltaista (ex 0201 20 50),
asetuksen (ETY) N:o 3953/92 7 artiklan 3 kohdan säännösten mukaan kyseisten tuotteiden mainittuihin alanimikkeisiin luokittelun edellytyksenä on sellaisen todistuksen esittäminen, jolla vahvistetaan tavaran olevan peräisin ja lähtöisin kyseisistä tasavalloista ja alueelta ja vastaavan tarkasti edellä mainitussa liitteessä E annettua määritelmää; yhteisö laatii tämän todistuksen tekstin,
tämän todistuksen on tavaran alkuperän käsitteen yhteisestä määritelmästä 27 päivänä kesäkuuta 1968 annetun neuvoston asetuksen (ETY) N:o 802/68(6), sellaisena kuin se on viimeksi muutettuna asetuksella (ETY) N:o 456/91(7), 9 artiklan säännösten mukaisesti täytettävä tietyt edellytykset,
on syytä määrittää todistuksen malli sekä sen käytön edellytykset; tämän vuoksi todistuksia antavan toimielimen nimeämiselle olisi asetettava tiettyjä sääntöjä, jotta yhteisön olisi mahdollista varmistua edellä tarkoitetun todistuksen antamista koskevien edellytysten noudattamisesta,
Kroatian ja Slovenian tasavaltojen ja entisen Jugoslavian tasavallan Makedonian alueen viranomaiset ovat antaneet tiedoksi todistuksia antavan toimielimensä,
naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(8), sellaisena kuin se on viimeksi muutettuna asetuksella (ETY) N:o 125/93(9), 20 artiklan 1 kohdan mukaisesti mainitun asetuksen soveltamisalaan kuuluvien tuotteiden luokitteluun sovelletaan yhdistetyn nimikkeistön yleisiä tulkintasääntöjä ja sen soveltamista koskevia erityissääntöjä,
todistus on laadittava yhdellä yhteisön virallisista kielistä sekä tarvittaessa yhdellä viejämaan virallisella kielellä,
tämän asetuksen antamisen jälkeen on syytä kumota Bosnia-Hertsegovinan, Kroatian ja Slovenian tasavalloista ja entisen Jugoslavian tasavallan Makedonian alueelta peräisin olevien tiettyjen naudanlihatuotteiden tuontiin sovellettavista yksityiskohtaisista säännöistä 29 päivänä tammikuuta 1993 annetun komission asetuksen (ETY) N:o 185/93(10) 1 artikla, ja
tässä asetuksessa säädetyt toimenpiteet ovat nimikkeistökomitean lausunnon mukaiset,
ON ANTANUT TÄMÄN ASETUKSEN:
1 artikla
Tiettyjen elävien kesyjen nautaeläinten ja tiettyjen nautaeläinten lihojen asetuksen (ETY) N:o 3953/92 liitteessä E tarkoitettuihin seuraaviin yhdistetyn nimikkeistön koodeihin:
- ex 0102 90 51, ex 0102 90 59, ex 0102 90 71 ja ex 0102 90 79,
- ex 0201 10 00 ja ex 0201 20 20,
- ex 0201 20 30,
- ex 0201 20 50,
luokittelun edellytykset vahvistetaan tässä asetuksessa.
2 artikla
Edellä 1 artiklassa tarkoitettujen tuotteiden yhteisössä vapaaseen liikkeeseen luovuttamisen yhteydessä on esitettävä Kroatian tai Slovenian tasavalloissa ja entisen Jugoslavian tasavallan Makedonian alueella annettu tässä asetuksessa määritellyt vaatimukset täyttävä todistus, sanotun kuitenkaan rajoittamatta asetuksen (ETY) N:o 802/68 9 artiklan 2 kohdan säännösten soveltamista.
3 artikla
1. Liitteissä I, II ja III annetun mallin mukainen todistus edellä tarkoitettujen kahden tasavallan ja alueen osalta on laadittava yhtenä alkuperäiskappaleena ja kahtena jäljennöksenä, jotka painetaan ja täytetään yhdellä Euroopan talousyhteisön virallisista kielistä; lisäksi ne voidaan painaa ja täyttää vientimaan virallisella kielellä tai yhdellä sen virallisista kielistä.
Sen jäsenvaltion tulliviranomaiset, jossa tuotteet esitetään, voivat vaatia todistuksen kääntämistä.
2. Alkuperäiskappale ja sen jäljennökset täytetään joko koneella tai käsin. Jälkimmäisessä tapauksessa ne on täytettävä musteella painokirjaimin.
3. Todistuksen koon on oltava 210 × 297 millimetriä. Käytettävän paperin on painettava vähintään 40 grammaa neliömetriä kohti. Alkuperäiskappaleen on oltava väriltään valkoinen, ensimmäisen jäljennöksen vaaleanpunainen ja toisen jäljennöksen keltainen.
4. Kukin todistus on yksilöitävä sarjanumerolla, jonka jälkeen merkitään todistuksen antaneen tasavallan tai alueen tunnus.
Jäljennöksissä on oltava sama sarjanumero ja sama tunnus kuin alkuperäiskappaleessa.
4 artikla
1. Todistuksen alkuperäiskappale ja ensimmäinen jäljennös on esitettävä sen jäsenvaltion tulliviranomaisille, jossa tuotteet luovutetaan vapaaseen liikkeeseen, 12 päivän kuluessa sen antamispäivästä lukien yhdessä kyseisten tuotteiden kanssa.
2. Todistuksen antaneen toimielimen on lähetettävä toinen jäljennös suoraan sen jäsenvaltion toimivaltaisille viranomaisille, jossa tuotteet luovutetaan vapaaseen liikkeeseen.
5 artikla
1. Todistus on voimassa ainoastaan, jos se on liitteen IV luettelossa esiintyvän todistuksia antavan toimielimen asianmukaisesti vahvistama.
2. Todistus on asianmukaisesti vahvistettu, kun siitä ilmenee antamispaikka ja -päivämäärä ja kun siinä on todistuksen antaneen toimielimen leima ja sellaisen henkilön tai henkilöiden allekirjoitus, jolla tai joilla on oikeus sen allekirjoittamiseen.
6 artikla
1. Todistuksia antava toimielin voi esiintyä luettelossa ainoastaan, jos:
a) viejämaa on sen hyväksynyt;
b) se sitoutuu tarkistamaan todistuksissa esiintyvät merkinnät;
c) se sitoutuu toimittamaan pyynnöstä komissiolle ja jäsenvaltioille kaikki todistuksissa esiintyvien merkintöjen arvioimiseksi tarvittavat tiedot;
d) se sitoutuu lähettämään kunkin vahvistetun todistuksen toisen jäljennöksen 4 artiklan 2 kohdassa tarkoitetuille viranomaisille kolmen päivän kuluessa sen antamispäivästä lukien.
2. Luetteloa tarkistetaan, jos 1 kohdan a kohdassa tarkoitettu edellytys ei enää täyty tai jos todistuksia antava toimielin ei täytä jotakin sille annetuista velvoitteista.
7 artikla
Vapaaseen liikkeeseen luovuttamista koskevan ilmoituksen tai ilmoitusten tueksi esitettävissä laskuissa on oltava vastaavien todistusten sarjanumero tai -numerot.
8 artikla
Kroatian ja Slovenian tasavaltojen ja entisen Jugoslavian tasavallan Makedonian alueen viranomaisten on toimitettava Euroopan yhteisöjen komissiolle todistuksia antavien toimielintensä käyttämien leimojen mallit. Komissio välittää nämä tiedot jäsenvaltioiden tulliviranomaisille.
9 artikla
Kumotaan asetus (ETY) N:o 1368/88 ja asetuksen (ETY) N:o 185/93 1 artikla.
10 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä toukokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä huhtikuuta 1993.

Labels: 17
10
3
6
18